-Ինչ խոսք, դա դեմոկրատայի ամենակարեւոր հատկանիշներից մեկն է՝ հավասարություն բոլորի համար անկախ նրանց ծառայություններից ու պաշտոններից։ Մենք դեպքեր գիտենք, որ վարչապետ Բեռլուսկոնին նստեց 2 տարի իր վարչապետությունից հետո, չնայած որ նրա հանցագործությունները այնպիսին չէին, ինչպիսին որ Քոչարյանինն է։ Իսկ իր պաշտպանների դերը շատ խղճուկ տպավորություն թողեց։ Իհարկե, պաշտպանը նույնիսկ մարդասպանին պետք է պաշտպանի, բայց նրա պաշտպանները դիմացիններին մի քիչ դնում էին միամիտ մարդկանց տեղ եւ իրենց թեզն էին ուզում առաջ տանել։ Մի ամբողջ ժողովրդի դեմ զենք ես հանել ու հանկարծ այդ գործը պետք է մերժվե՞ր։ Դա շատ տխուր տպավորություն է թողնում։ Հուսով եմ՝ ճշմարտությունը կհաղթի, եթե դա չլինի, մենք կհայտնվենք ավելի վատ վիճակում, քան վերջին 27 տարում էինք։ Իսկ, լիարժեք հաղթանակ կարող է լինել միայն Ազգային ժողովի եւ Երեւանի քաղաքապետի արտահերթ ընտրություններից հետո եւ ինչքան շուտ՝ այնքան լավ։ Ժամանակը չի սպասում։ Ասպարեզը պետք է մաքրվի կեղտից։